The X Factor
The X Factor е албум на британската хевиметъл група Айрън Мейдън. Наречен е The X Factor, защото е десетият студиен албум на групата. По същата логика следващият се казва Virtual XI. Това е вторият албум на групата (след Piece of Mind), който не е кръстен на парче от албума.

The X Factor е първият албум на групата с новия им вокалист Блейз Бейли, тъй като Брус Дикинсън напуска групата, за да се отдаде на соловата си кариера. Според много от феновете на Мейдън това е най-мрачният, меланхоличен и тъжен албум на групата. Това е породено от факта, че басистът Стив Харис има проблеми в личния си живот (развежда се с жена си, баща му почива).

Турнето за албума (както и за следващия) е прекратено, тъй като Бейли получава остра алергична реакция от някои от газовете, които групата използва на сцената.

Обложката на албума показва операцията на Еди, за която е подготвян още в "Piece of Mind„. Тя също е една от най-популярните, вероятно поради насилствения и реалистичен вид, който има. Това е втората обложка, която не е нарисувана от Дерек Ригс и е уникална по рода си.

“Man on the Edge" и Lord of the Flies излизат като сингли.

Съдържание 
 Sign of the Cross (Харис) – 11:17
 Lord of the Flies (Харис, Герс) – 5:03
 Man on the Edge (Бейли, Герс) – 4:13
 Fortunes of War (Харис) – 7:23
 Look for the Truth (Харис, Герс, Бейли) – 5:10
 The Aftermath (Харис, Бейли, Герс) – 6:20
 Judgement of Heaven (Харис) – 5:12
 Blood on the World's Hands (Харис) – 5:57
 The Edge of Darkness (Харис, Бейли, Герс) – 6:39
 2 A.M. (Харис, Бейли, Герс) – 5:37
 The Unbeliever (Харис, Герс) – 8:10

Състав 
 Блейз Бейли – вокали
 Дейв Мъри – китара
 Яник Герс – китара
 Стив Харис – бас
 Нико Макбрейн – барабани
 Майкъл Кени – кийборд

Място в Класациите 
 Великобритания – 8
 Германия – 16
 Чехия – 27
 САЩ – 147

Външни препратки 
 Текстовете от албума

Албуми на Айрън Мейдън
Музикални албуми от 1995 година